cyanic-selkie/wikianc huggingface dataset:
चितवन ३ (निर्वाचन क्षेत्र)
चितवन ३ नेपालको चितवन जिल्लाका तीन संसदीय निर्वाचन क्षेत्रहरूमध्ये एक हो। २०७४ भदौ १५, मा निर्वाचन क्षेत्र निर्धारण आयोगले नेपाल सरकारलाई प्रतिवेदन बुझाएपछि यो निर्वाचन क्षेत्र अस्तित्वमा आएको थियो।
सम्मिलित क्षेत्रहरू
चितवन ३ संसदीय निर्वाचन क्षेत्रमा माडी नगरपालिकाको वडा ६–९ र भरतपुर महानगरपालिकाको ८ ९ १३–२८ वटा वडा समावेश गरिएको छ।
खासा (चीन)
खासा (चीनीया:झंग्मु) चीनको एउटा सिमावर्तीय शहर हो र प्रवेश नाका हो जुन न्यालम काउन्टीमा नेपाल-तिब्बत सिमामा स्थित छ। यो ठाउँ भोटेकोसी नदीको पारी स्थित छ। भोटेकोसी नदीको वारी नेपाली शहर कोदारी स्थित छ। यो ठाउँ समुद्र सतह देखि २३०० मीटरको ऊंचाईमा रहेको छ, खासाको मौसम नरम-गरम तथा उष्णकटिबंधीय छ जुन तिब्बतको लागि दुर्लभ हो।
पारवहन
खासा चीन-नेपाल मितेरी पुलको ठीक उत्तरमा छ, जहाँ चीनको राष्ट्रिय राजमार्ग ३१८ आएर मिल्छ र पुलको दक्षिण तिरबाट नेपालको अरनिको राजमार्ग शुरू हुन्छ। यही राजमार्ग सीधा कोदारी हुँदै काठमाडौँ पुग्छ। पर्यटकहरू जो तिब्बतबाट नेपाल आउँछन या नेपालबाट तिब्बत जान्छन यस राजमार्गको अत्यधिक रूपमा प्रयोग गर्छन र यस नाकबाट अन्तर-सीमा व्यापार पनि हुने गर्छ।
पोताला दरबार
पोताला दरबार ल्हासा शहर को उत्तर पश्चिमी भागमा पर्दछ । पोताला दरबार तिब्बतका धर्मगुरु दलाई लामाको आवास हो । पोताला दरबार विश्व सम्पदा क्षेत्रमा पर्दछ। सन् १९९४ मा युनेस्कोले पोताला दरबारलाई विश्व सम्पदा क्षेत्रमा सूचीकृत गरेको थियो।
आम निर्वाचन २०१५ का निर्वाचित सांसदहरू
यो व्यवस्थापिका निर्वाचन २०१५ र त्यसपछिको उपनिर्वाचनमा प्रतिनिधि सभामा निर्वाचित सांसदहरूको सूची हो।
यो सूची निर्वाचन क्षेत्रद्वारा व्यवस्थित गरिएको छ। निर्वाचन पश्चात् कृष्णप्रसाद भट्टराई सभामुख र विश्वेश्वरप्रसाद कोइराला प्रधानमन्त्री बनेका थिए।
टेन डाउनिङ स्ट्रिट
टेन डाउनिङ स्ट्रीड बेलायतको प्रधानमन्त्री बस्ने भवन हो ।
मिचेल जोनसन
मिचेल गाय जोनोसन (जन्म २ नोभेम्बर १९८१) एउटा अस्ट्रेलियन क्रिकेट खेलाडी हुन् । उनी अस्ट्रेलियाबाट खेल्छन । उनी बायाँ हाते तिब्र बलर तथा बायाँ हाते ब्याट्सम्यान हुन् । उनलाई अन्तर्राष्ट्रिय क्रिकेट परिषदले सन् २००९ को "क्रिकेट वर्ष खेलाडी" पुरस्कारले सम्मानित गरेको थियो । वर्तमान अन्तर्राष्ट्रिय क्रिकेटमा सबैभन्दा तिब्र बलरहरूको सूचीमा उनको स्थान अग्रपङ्क्तिमा रहेको छ । उनी अस्ट्रेलियाको लागि टेस्ट, एकदिवसीय तथा टि२० क्रिकेटमा सहभागिता जनाउछन् ।
म्याककेन्जी ताल
म्याककेन्जी ताल अस्ट्रेलियाको क्विन्सल्यान्डको फास्टर टापुमा पर्ने एक प्रसिद्ध ताल हो। यो ताल ग्रेट स्यान्डी राष्ट्रिय निकुञ्जमा पर्छ। यो १२०० मिटर लामो र ९३० मिटर चौडा छ। यो ताल १५० हेक्टर क्षेत्रफलमा फैलिएको छ।
ज्योतिष गुणाकर
ज्योतिष गुणाकरको सन्तान भारद्वाज गोत्रीय निरोला भण्डारी ब्राह्मण हुन् । भण्डारी ब्राह्मणलाई पाल राजाले डोटी तल्लो वोगटानको रिसेडीकोट देखि केही पररहेको भण्डारी भुवा गडो भनिने जमिन दान दिएको छ । त्यो गडो भारद्वाज गोत्रिय निरोला भण्डारी बामनको हो । यो गडो बर्छैन गाउँ विकास समिति वार्ड न ७ रिसेडी गाउँदेखि माथि डाँडामा रहेको श्री लक्ष्मी मा.वि.को तल छ  । खतेनाको जमिन पनि यी ब्राह्मणलाई दान दिएका थिए । यसरी अन्यत्र पनि जग्गादान गरेकाछन् । यी भारद्वाज गोत्रीय ब्राह्मणको बासस्थान भएको निरोलीमा कलार देवता छ । निरोलीको कलार देवतासँग भण्डारी ब्राह्मण सम्बन्धित छन् भने रिसेडी र निगालीको कलार देवतासँग त्यहाँका ठकुरीहरु सम्बन्धित छन् । यसकुरालेपनि यिनको पूर्खेउली सम्बन्धलाई पुष्टि गर्दछ ।
निरोलीका भारद्वाज गोत्रीय भण्डारी र भट्ट ब्राह्मण
निरोला भण्डारी भारद्वाज गोत्रीय उपाध्याय ब्राह्मण हुँन् । यिनका कुलदेवता भागेश्वर हँन् । यिनको खान्दान जोशी(रुपाल), पन्त(दार्चुला), पाण्डेय(डडेल्धुरा), भण्डारी र भट्ट (निरोली,गडसेरा), भट्ट(वैतडी,डडेल्धुरा,डोटी) मा विभाजित छन् । फरक–फरक स्थानमा बसोबास गरेपनि यिनका देवताहरु वैदिक गणकै छन् । डोटी डडेल्धुरामा रहेका भारद्वाज गोत्रीय खानदानमा भागेश्वर कुलदेवता वताउँने परिवारहरु तीन शाखामा विभाजित भेटिन्छन् । एक शाखा जोशी (रुपालका बस्छन्), अर्को शाखा भट्ट र भण्डारीको रूपमा विभाजित भएकाहरु निरोली गडसेरामा बस्छन् । यी जोशी, भट्ट र भण्डारीहरु एकैकुलखान्दानका मानिन्छन् । यी कत्युरी पाल राजपरिवारसँगै डोटी वोगटान आएका हुँन् । गुणाकर जोशीका वंशज मानिएका यी भण्डारी ब्राह्मणमा हाल पढेलेखेका विद्वान र धनसम्पतीमा सम्पन्न भएका धेरैछन् । यी समाजसेवी र राजनीतिज्ञका रूपमा पनि चिनिएका छन् । कत्यूरी पाल राजाका पूर्खादेखि राजदरवारमा पूज्य रहेका कारण डोटी वोगटानका ठकुरीका पूर्वज निरयपालले यिनलाई निरोलीमा कोट स्थापना गरी लगेर गएका थिए । डोटी गडसेरा क्षेत्रमा पनि फैलिएर रहेकाछन् । गडसेरा क्षेत्रमा भट्ट र भण्डारी गरेर दुई शाखामा विभाजित भएका भए पनि एकै कुल खान्दानका हुँन् भनेर चिनिन्छन् । राजाजगती पालका ताम्रपत्रका लेखक ज्योतिष गुणाकर यिनै निरोला भण्डारीका पूर्वज थिए । निरोला भण्डारी ब्राह्मणका पूर्वजले डोटीबाट कुमाऊँ गडवालको कत्यूरमा रहेका देवताको भण्डारको व्यवस्थापन गर्ने जिम्मेवारी पाएको समयदेखि जोशीबाट भण्डारी भनिएका हुन् । यिनलाई कुमाऊँको इतिहासमा कान्यकुन्ज(कनौज)बाट आएको भनिएको छ । कुमाऊँ कत्यूरीराज्यकालमा पाण्डे उपाध्याय भनिने यो खान्दान कत्यूरी राजा र चन्दराजा दुवैका राजगुरु थिए । तान्त्रिक विद्यामा विज्ञ मानिन्थे । कत्यूरी राजाले यस खान्दानलाई लोहान, थपला, सत्रालीको जग्गा जागीर दिएको कुरा अठकिसनले वताएका छन् । पाण्डे, जोशी, भण्डारीपछि डोटी रैकाको राज्यकालमा केही परिवार भट्ट थरमा पनि परिणत भए । सम्माननिय मन्त्री लेखराज भट्ट भण्डारीबाट भट्ट भएको शाखाका हुँन् । यस खान्दानका तालुकदार लिलाधर भण्डारीका अनुसार दक्षिण भारतबाट कुमाऊँ गढवालमा अयोध्याका राजासँगै आएका थिए । त्यहाँबाट रानीखेतमा बसेका थिए । ज्योतिषीको कामबाट जोशी भएका हुँन् । कालान्तरमा लटौला जोशीहरूले डोटीबाट कार्तिकेयपुरी राज्यको भण्डारा लैजाने काम पाएका दिनदेखि भण्डारी भनिएका हुँन् । लटौला जोशीको विषयमा लेखिएको आधार अनुसार श्रीशशिशर्मा कनौजबाट कालीकुमाऊँमा चन्द राज्यकालमा आएका थिए । पं रामदत्तदुवे ज्योतिविंद, श्रीपचारकदुवे शुक्ल ब्राह्मण कुमाऊँ बद्रीनाथ तीर्थ आए । उनकी ब्राह्मणी गर्भवती थिइन् । जोशी मठमा रमाकान्त नामका पुत्रको जन्म भयो । पछि गंगोत्रीमा मणकोटी राजाले आप्mनो राज्यमा बसाए । उनलाई लटौला गाउँ जागिर दिए । यसपछि उनका सन्तान लटौला जोशी भनेर चिनिएका हुँन् भन्ने कुरा कुमाऊँका इतिहासमा लेखिएको छ तर निरौला भण्डारी ब्राह्मणका पूर्वज कत्यूरी राज्यकालमै आएको वताईन्छ । कार्तिकेयपुरी राज्यको ध्वंसभएपछि यी ब्राह्मण कत्यूरी पाल राजासँगै निरोली आएकाले निरोलीका भण्डारी ब्राह्मण भनिए । यी भंडारी ब्राह्मणलाई यिनका ४ बाजेका नामबाट भंडा भनेर चिनाउँने गरिन्छ । जस अनुसार : चार भाइका नामबाट चारराठ भंडारी भनिए । यस अन्तरगत
निरोलाभंण्डारी ब्राह्मणकुलसँग सम्बन्धित वंशावलीमा रहेका नामहरुः
नैधभंडारी, श्रीरामभंडारी, श्रीकेशभंडारी, रामुभंडारी, हर्षुभंडारी, ठगीभंडारी, कालुभंडारी, जोगीभंडारी, भानुभंडारी, रनुभंडारी, मेदभंडारी, गोसलभंडारी, रामभंडारी, ज्ञानुभंडारी, साधुभंडारी, गुजुभंडारी, सजतुभंडारी, सुर्तानभंडारी, नरीभंडारी, हाँसुभंडारी, पिरोजभंडाुरी, पुरुषुभंडारी, भगीभण्डारी, विकुभंडारी, सारँगभंडारी,विदुकर भंडारी,भगी भंडारी, भिज्याभंडारी, रिपुभंडारी, काँशीभंडारी, दुता भंडारी, जयदेवभंडारी, करनभंडारी, बलिभद्रभंडारी, नैदाभंडारी, परमाभंडारी, देवभंडारी, शंकरभंडारी, जोगाभंडारी, शिवाभंडारी, बलदेवभंडारी, नामकरभंडारी, काँशीभंडारी, भगीरथभंडारी, केशवभंडारी, धनुषभंडारी, शिवुभंडारी, कृष्णाभंडारी..............आदि ।
वि.स.१८७३ ज्योतिष कर्ममा रुजु रही भनेर गरिएको मानाचावल रुक्का ।
स्वस्ति श्री मन्महाराजधिराज कस्य रुक्का........................ आगे किस्ना भँडारी,केशव भँडारी,जयाकर भँडारी.....के तिमिलाई गडसिरा गर्खा मध्ये जीउना बस्तो गाउँ र स्याल कोटिला भित्रका खेत र पाखो समेत मानाचावल गरी अघिका जाँचकिहरूले थामि दियाको आज सम्म चर्चि वेहोरी आयाको जग्गा तपसिल वमोजिम का घर ५ खेत २÷२६ पाखो तामि १३ तेस्को लागपात समेत ...............षडा भित्र कठवझाको हुन्या वमोजिम विहोरेको ........... त भय मुरि १२ जम्मा खेत २÷३८ थामी वक्स्यौ । चातुर्मासिक वेद आवृति, रुद्री आवृति चँडी आवृति २७ पाठ पूजा गरी हाम्रो जय अपनाइ आप्mना ज्योतिष कर्ममा रुजुरहि मानाचावल जानि भोगगर इतिसम्वत १८७३ साल मिति माघ सुदि १३ रोज ६ शुभम् नोट : निरोलीका उपाध्याय तथा भूजाउ भण्डारी ब्राह्मण डोटी निरोली क्षेत्र, रुवाखोलाको भेउलाना क्षेत्र, एक परिवार अछाममा र एक परिवार मुडेगाउँ देखि माथि छन् । कोही कतै गएका पनि होलान् । यो भंण्डारी ब्राह्मण बाहेक सुदूर पश्चिममा क्षेत्री भण्डारीको संख्या धेरै छ । क्षेत्री भण्डारीहरु डोटी, डडेल्धरा, वैतडी, बझाङ, बाजुरा सहितका क्षेत्रमा भेटिन्छन् ।
मेगा अपलोड
१९ जनवरी २०१२ मा संयुक्त राज्यको न्याय बिभागले डोमेन नामहरू खोसेर मेगा अपलोडसँग सम्बन्धित साइटहरू बन्द गरी मालिकहरूलाई पक्राउ गर्यो र यसलाई प्रतिलिपी उल्लङ्घनको लागि समर्पित सङ्गठनको रूपमा कथित रूपले सञ्चालनको लागि आरोप लगाइएको थियोे । कम्पनीको संस्थापक, न्यूजील्याण्डका निवासी किम डटोकमले कुनै गल्ती नगरेको कुरा बताएका थिए र डटकम विरुद्धको मुद्दा आफ्नो वैधानिकता विवादको विषयमा रहेको थियोे ।
१ जनवरी २०१३ मा, मेगा अपलोड मेगाको रूपमा पुन सुरु भएको थियोे र यसको डोमेन नाम मेगा डट को डट एनजेट (र पछि मेगा डट एनजेट मा सारियो) । संयुक्त राज्यको न्याय बिभागले निष्क्रिय गरेको ठ्याक्कै एक वर्षको अन्तराल पछि यसको पुन सुरूवात गरिएको थियोे । यो २१ मार्च २००५ मा स्थापित भएको थियोे भने १९ जनवरी २०१२ मा निष्क्रिय भएको थियोे ।
कम्पनी र सेवा
कम्पनीको दर्ता कार्यालय वान चाई, हङकङमा कक्ष १२०४ मा साङ्घाइ औद्योगिक लगानी भवनको १२ औँ तलामा रहेको थियो ।
मेगा म्यानेजर
मेगा अपलोडले डाउनलोड र उर्ध्वभरण प्रबन्धक, मेगा म्यानेजर नामक सेवा सञ्चालन गरेको थियोे ।
फाइल बक्स
यसले प्रयोगकर्ताहरूलाई वेबसाइटमा भ्रमण गर्न वा मेगा म्यानेजर डाउनलोड नगरे पनि मेगा अपलोडमा सामग्री उर्ध्वभरण गर्न अनुमति दिएको छ ।
आलोचना
जब फाइल मेगा अपलोडमा कुनै प्रकारका फाइलहरू उर्ध्वभरण गरिन्छ र त्यहि समयमा अर्को फाईल पहिले देखि नै त्यहाँ अवस्थित भएको हुन्छ । उर्ध्वभरणकर्ताहरूलाई अवस्थित फाइलसँग लिङ्क गर्न चाहानुहुन्छ भन्ने पश्न सोधिने कुराले यो आलोचनामा तानिएको थियोे । त्यसैले, एउटै फाइलले धेरै लिङ्कहरूसँग जोडिएका थिए ।
कक्सबाजार सदर उपजिल्ला
कक्सबाजार सदर बङ्गलादेशको दक्षिण भागमा पर्ने जिल्ला कक्सबाजार एक उपजिल्ला हो। यो उपजिल्ला चट्टग्राम विभाग अन्तर्गत पर्दछ।
भूगोल
कोक्सबाजार उपजिल्ला बङ्गलादेशको दक्षिण भागमा पर्छ भने यो उपजिल्ला २१°२४' देखि २१°३६' उत्तर अक्षांश र ९१°५९' देखि ९२°०८' पूर्वी देशान्तरमा अवस्थित छ। कोक्सबाजार उपजिल्लाले बङ्गलादेशको कुल क्षेत्रफल मध्ये २२८.२३ वर्ग किलोमिटर ओगटेको । यस उपजिल्लालाई चकरिया उपजिल्लाले उत्तर, भारतको पश्चिम बङ्गाल राज्यले र रामु उपजिल्लाले दक्षिण, रामु जिल्लाले नै पूर्व र भारतको पश्चिम बङ्गाल राज्य र महेशकाली उपजिल्ला पश्चिमबाट घेरेको छ।
इतिहास
बङ्गलादेश मुक्ति अभियान सन् १९७१ मार्च २९ मा शुरू भएको थियो भने तात्कालिक समयमा पाकिस्तानी सेनाले यस उपजिल्लाका वकिल जेनेन्द्रलाल चौधरीलाई एस उपजिल्लाको एक पुरानो घरमा हत्या गरेका थिए। पाकिस्तानी सेनाले अन्य दुई बङ्गलादेशी लडाकुलाई पनि बदर मोकाम क्षेत्रमा गोली हानि हत्या गरेका थिए।
जनशाङ्खिकि
उपजिल्ला विभाग प्रतिवेदनका अनुसार यस उपजिल्लाको कुल जनसङ्ख्या ३४८०७५ रहेको छ जसमध्ये पुरुषको जनसङ्ख्या १८६१५१ छ भने महिलाको जनसङ्ख्या १६१९२४ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या ३१४५६३  छ भने हिन्दु धर्मवलम्बीको जनसङ्ख्या २७०३७ छ। त्यस्तै गरी बुद्ध धर्मवलम्बीको जनसङ्ख्या १९९, इसाई धर्मको ६२४४ र अन्य धर्मका मानिसहरूको जनसङ्ख्या ३० रहेको छ। यस उपजिल्लामा २९६ मस्जिद, २१ मन्दिर र ५ गृजाघर, १७ बौद्ध गुम्बा र ५ चिहानहरू रहेका छन्। यस जिल्लाका केही लोकप्रिय धार्मिक स्थलहरू यस प्रकार छन्; कक्सबाजार मध्य जामे मस्जिद, बदर मोकाम जामे मस्जिद, बाराबाजार कालिबाडी मन्दिर, कोक्सबाजार सरस्वती -बाडी मन्दिर, शाह अलादिन, पिटन शाह, कालू शाहको चिहान आदि।
अर्थतन्त्र
यस उपजिल्लामा ३१.६८% कृषि योग्य जमिन रहेको छ भने बाकीँ भागहरू पानीले घेरेका छन्। यस जिल्लामा आलु, मौसमी तरकारी, गेडागुडी, धान आदि अन्न बालीहरू उत्पादन गरिन्छ भने यस क्षेत्रबाट लोपहुन लागेका सखरखण्ड र उखु पनि निम्न मात्रमा उत्पादन गरिन्छ। यस उपजिल्लामा आँप, रुख कटर, केरा, भुइँकटर, बदाम आदि फलफूलको उत्पादन हुँदै आएको छ। यस उपजिल्लामा २५० माछापालन केन्द्र, २४ दुग्ध सङ्कलन केन्द्र, १९७ कुखुरा पालन केन्द्र, २० चल्ला उत्पादन केन्द्र आदि रहेका छन्।
यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ३४.०१% मानिसहरू संलग्न छन्। यस जिल्लाका मानिसहरू अन्य जस्तै ५.९७% मजदुरी, व्यापार र उद्योगमा १.०४%, वाणिज्यमा २३.८२%, सञ्चार र यातायातमा २.५६%, रेमिटेन्समा ४.९५%, निर्माण क्षेत्रमा २.११%, सुविधा १०.०७%, धार्मिक सेवा ०.३०% र अन्य १५.८३% रहेका छन्।
प्रशासन
प्रशासकीय कोक्सबाजार थानाको स्थापना सन् १८५४ मा गरिएको थियो भने सन् १९५९ मा यसलाई सहर समिति परिवर्तन गरिएको थियो। सन् १९७२ मा यस सहर समितिलाई नगरपालिकामा परिणत गरिएको थियो। यस नगरपालिकालाई सन् १९८३ मा उपजिल्लामा परिणत गरिएको थियो। यो नगरपालिका सन् १९८९ मा दोस्रो श्रेणीबाट तेस्रो श्रेणीमा घटुवा भएको थियो। हाल कोक्सबाजार सदर उपजिल्लामा १० सङ्घ, १० वडा, ४० मौजा, ४० महल्ला र १४० गाउँहरू रहेका छन्।
शिक्षा
यस उपजिल्लाको कुल साक्षरता दर ३९.७% रहेको छ जसमध्ये पुरुषको साक्षरता दर ४४% छ भने महिलाको साक्षरता दर ४३.७% रहेको छ। यस जिल्लाका केही उत्कृष्ट विद्यालयहरू यस प्रकार छन्; कक्सबाजार सरकारी कलेज (सन् १९६२), कोक्सबाजा, सरकारी उच्च विद्यालय (सन् १८७४), इदगाउँ नमुना उच्च विद्यालय (सन् १९२८), मेजपारा सरकारी प्राथमिक विद्यालय (सन् १९३०), कोक्सबाजार अलि मदरसा (सन् १९५२) आदि।
क्ल्यास अफ क्लान्स
क्ल्यास अफ क्लान्स एक मुफ्त व्यापक-रणनीति मल्टी प्लेयर अनलाइन गेम (खेल) हो। यो गेमलाई फिनल्यान्डको एक भिडियो गेम कम्पनी सुपरसेलले प्रकाशित तथा विकासित गरेको हो। यो गेम २ अगस्ट २०१२ मा आइओएस र ३० सेप्टेम्बर २०१३ मा एन्ड्रोइडको लागि उपलब्ध भएको थियो।
गेमप्ले
क्ल्यास अफ क्लयान्स एक अनलाइन मल्टीप्लेयर गेम हो, जसले समुदाय (कबीला) का निर्माण गर्छ र आफ्नो योद्धाओ को अभ्यास गरेर तथा शक्तिशाली बनाएर अर्को खिलाडि को कबीला (Clans) मा आक्रमण गर्छन, जसमा उनीहलाई पदक, सुन तथा अमृत आदि मिल्छ।
यो बस्तुको उपयोग उनिहरु आफ्नो गाउँ तथा कबीला को सुरक्षा बढाउन मदत गर्छ। यो गेम एकल खेल को रूप मा पनि मनिन्छ किनभने यसमा खिलाडी खेल भित्र केहि पिशाच (Goblins) को गाउँमा हमला गरेर विजयी हुनसक्छन्।
सैनिक
यसको सैनिक कतार १ कतार २ कतार ३ कालो अमृत (Dark Elixir) को सैनिक तथा महायोद्धाओ मा बाटिएको छ। हरेकको सैनिक को आफ्नै आवासको क्षमता छ। आक्रमण
इमारत्ने
सुन भेला पार्नको लागि खिलाडीहरूले कबीलामा सुन को खानि तथा अमृत भेला पार्न को लागि अमृत भेला पार्ने वाला मशीन (Elixir Collector) तथा तिनिहरु सबैको भन्डार को निर्माण गर्छन्। अमृत धेरै सैनिक को अभ्यास गर्न र प्रयोगशाला मा अनुसन्धान हुन काम आउछ जसमा योद्धा सैनिक को उत्थान (Upgrade) हुन सक्छ तथा इमारत्ने को सुधार हुनमा उपयोग हुन सक्छ। सुन (सुन को सिक्का) को उपयोग रक्षात्मक इमारत्ने तथा टाउन हल को सुधार तथा उत्थान हुन काम लाग्छ। टाउन हल को उत्थान ले खिलाडी धेरै नया इमारन्ते को निर्माण, सुधार तथा उत्थान गर्न सक्छन्।
खिलाडी निम्नान्कित रक्षणात्मक इमारत्ने को निर्माण गरेर उनका उत्थान गर्छन्--
कबीला को आपसी युद्ध
क्ल्यास अफ क्लान्स को प्रमुख घटक एक अर्का को विपरीत भएर उनिअरुको सामना गर्नु हो। कबीला को मुख्य नेता तथा सह-नेता अर्को कबीला को खिलाफ कबीला वाला युद्ध (Clan wars) छोड्छन्। प्रत्येक कबीला को एक "तैयारी का दिन" (Preparation day) दिएको हुन्छ जसको पछि "युद्ध वाला दिन" (War day) हुन्छ। जब एक कबीला को सदस्य अर्को कबीला को सदस्य को गाँउ मा हमला गर्छन् तब अन्त मा उसलाई विध्वंस को परिणाम स्वरूप सितारा को रूप मा राशि प्राप्त हुन्छ। हर एक युद्ध मा एक खिलाडी एक बार मात्र हमला गर्न सक्छन्, तथा जुन कबीला सङ अधिक सितारा हुन्छ त्यहि विजयी घोषित गरिन्छ। यो युद्ध मा भाग लिने खिलाडीहरू को प्रतिलाभ (Bonus) को रूप मा लूट को माल प्राप्त हुन्छ तथा कबीला को विवरण पृष्ठ मा एक युद्ध को जीत दर्ज हुन्छ।
जनयुद्ध
जनयुद्ध माओवादी सैन्य रणनीति हो। चिनियाँ कम्युनिस्ट क्रान्तिकारी नेता माओ त्से तुङ्ले सर्वप्रथम जनयुद्धको मूल अवधारणालाई जनसङ्ख्याको समर्थन कायम राख्ने र शत्रुलाई गाउँको गहिराइसम्म तान्नु हो जहाँ जनसङ्ख्याले छापामार युद्धको मिश्रणबाट रगत बगाएर सुक्खा बनाउँछ भन्ने जनयुद्धको अवधारणालाई विकास गरेको थियो। यसलाई चिनियाँ कम्युनिस्टहरूले दोस्रो विश्वयुद्धमा इम्पीरियल जापानी सेनाको विरुद्धमा र चिनियाँ सोभियत गणतन्त्रले चिनियाँ गृहयुद्धमा प्रयोग गरेका थिए।
जामालगञ्ज उपजिल्ला
जामालगञ्ज बङ्गलादेशको उत्तर-पूर्वी भागमा पर्ने जिल्ला सुनामगञ्जको एक उपजिल्ला हो। यो उपजिल्ला सिलेट विभागमा अन्तर्गत पर्दछ।
भूगोल
जामालगञ्ज उपजिल्ला बङ्गलादेशको उत्तर-पूर्वी भागमा पर्छ भने यो उपजिल्ला २४°५०' देखि २५°०४' उत्तर अक्षांश र ९१°०५' देखि ९२°१९' पूर्वी देशान्तरमा अवस्थित छ। जामालगञ्ज उपजिल्लाले बङ्गलादेशको कुल क्षेत्रफल मध्ये ३३८.७४ वर्ग किलोमिटर ओगटेको। यस उपजिल्लालाई ताहिरपुर र विश्वम्भरपुर उपजिल्लाले उत्तर,खालियाजुरी र दिराई उपजिल्लाले  दक्षिण, सुनामगञ्ज सदर उपजिल्लाले पूर्व र मोहनगञ्ज र धर्मपाशा उपजिल्लाले उपजिल्ला पश्चिमबाट घेरेको छ।
जनशाङ्खिकि
उपजिल्ला विभाग प्रतिवेदनका अनुसार यस उपजिल्लाको कुल जनसङ्ख्या १३८९८५ रहेको छ जसमध्ये पुरुषको जनसङ्ख्या ७१७०१ छ भने महिलाको जनसङ्ख्या ६७२८४ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या ११०९५०  छ भने हिन्दु धर्मवलम्बीको जनसङ्ख्या २७९२९ छ। त्यस्तै गरी बुद्ध धर्मवलम्बीको जनसङ्ख्या र अन्य धर्मका मानिसहरूको जनसङ्ख्या ६४ रहेको छ। यस उपजिल्लाको जनघनत्व १२९२ प्रति किलोमिटर रहेको छ। यस उपजिल्लामा २३३ मस्जिद, १७ मन्दिरहरू रहेका छन्।
अर्थतन्त्र
यस उपजिल्लामा ५४.२१% कृषि योग्य जमिन रहेको छ। यस जिल्लामा आलु, मौसमी तरकारी, गेडागुडी, धान, मकै, खैनी, तोरी आदि अन्न बालीहरू उत्पादन गरिन्छ। यस उपजिल्लामा आँप, रुख कटर, केरा, भुइँकटर, बदाम आदि फलफूलको उत्पादन हुँदै आएको छ।
यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ७३.९२% मानिसहरू संलग्न छन्। यस जिल्लाका मानिसहरू अन्य जस्तै ५.१२% मजदुरी, व्यापार र उद्योगमा ०.३१%, वाणिज्यमा ८.१३%, सञ्चार र यातायातमा ०.४५%, रेमिटेन्समा ०.८४%, निर्माण क्षेत्रमा ०.४४%, सुविधा २.८१%, धार्मिक सेवा ०.२४% र अन्य ७.७४% रहेका छन्।
प्रशासन
प्रशासकीय जामालपुर थाना सन् १९४० मा स्थापना गरिएको थियो भने सन् १९८४ मा यसलाई उपजिल्लामा परिणत गरिएको थियो। जामालपुर उपजिल्लामा ५ सङ्घ, ५ वडा, ९९ महल्ला र १६५ गाउँहरू रहेका छन्। जमालपुर सहरमा ३ मौजाहरू रहेका छन्।
शिक्षा
यस जिल्लाको कुल साक्षरता दर २९.६% रहेको छ जसमध्ये पुरुषको साक्षरता दर ३३.९% छ भने महिलाको साक्षरता दर २५.२% रहेको छ। यस जिल्लाका केही उत्कृष्ट विद्यालयहरू यस प्रकार छन्; जामालगञ्ज डिग्री कलेज (सन् १९८५), जामालगञ्ज उच्च विद्यालय (सन् १९४८), भिमखाली उच्च विद्यालय (सन् १९४८), भिमखाली उच्च विद्यालय (सन् १९५८), अलादिन स्मारक विद्यालय (सन् १९५८), अलादिन स्मारक उच्च विद्यालय (सन् १९६७), नवीनचन्द्र उच्च विद्यालय (सन् १९६८), जामालगञ्ज उच्च विद्यालय (सन् १९६९), जामालगञ्ज कन्या उच्च विद्यालय (सन् १९८२), नवग्राम अष्ट्राग्राम स्लामी मदरसा (सन् १९७५) आदि।
बकिङ्घम राजदरबार
बकिंघम प्यालेस बेलायतको राजदरवार हो । रानी विक्टोरियाको पहुँचमा बक्किंघम पैलेस अन्तमा १८३७ मा मुख्य शाही निवास भयो ।
ह्वाइट हाउस
ह्वाइट हाउस (अङ्ग्रेजी: White House) (शाब्दिक अनुवाद: सेतो घर) संयुक्त राज्य अमरीकाको राष्ट्रपतिको आधिकारिक निवास तथा मुख्य कार्यस्थल हो । यो भवन १६०० पेन्सिलभेनिया एभेन्यु, वासिङ्टन, डी.सी.मा अवस्थित छ । सन् १८०० मा जोन एडम्स पछि यो प्रत्येक अमेरिकी राष्ट्रपतिको आधिकारिक निवासस्थान हो ।
चेनाब नदी
चेनाब नदी(ਚਨਾਬ,,, चनाब, भारत र पाकिस्तानको एक प्रसिद्ध नदी हो। यो भारतको हिमाचल प्रदेशको लाहोल र स्पीति जिल्लाबाट सुरु भइ जम्मू र कश्मीर हुदै सिन्धु नदीमा टुंगिन्छ। यो नदी चंद्र नदी र भागा नदी मिलेर बनेको हो।
हिरोयुकी मात्सुसिता
हिरोयुकी "हिरो" मात्सुसिता (ヒロ松下), च्याम्प कार र फर्मुला एट्लान्टिक शृङ्खलाको एक पूर्व चालक हुन्। उनी टोयोटा एट्लान्टिक च्याम्पियनसिप (प्रशान्त) जित्ने पहिलो र एक मात्र जापानी चालक हुन्। उनी इन्डियानापोलिस ५०० (इन्डी ५००) मा सहभागिता जनाउने पहिलो जापानी चालक पनि हुन्। उनी कोनोसुके मात्सुसिता, पानासोनिक कम्पनीको संस्थापक, र मासाहारू मात्सुसिताको छोरा हुन्।
स्कटल्यान्ड यार्ड
स्कटल्याण्ड यार्ड बेलायतको प्रहरीको प्रधान कार्यालय हो ।
राष्ट्रमण्डल
राष्ट्रमण्डल (अङ्ग्रेजी : कमनवेल्थ नेसन्स) (पूर्वनाम ब्रिटिस राष्ट्रमण्डल), ५४ स्वतन्त्र राज्यहरूको एक सङ्घ हो जसमा ब्रिटिस साम्राज्यको सबै राज्य (मोजाम्बिक र संयुक्त अधिराज्य बाहेक) को हिस्सा थिए। यसको मुख्यालय लन्डनमा रहेको छ। यसको मुख्य उद्देश्य लोकतन्त्र, साक्षरता, मानव अधिकार, सुशासन, स्वतन्त्र व्यापार र विश्व शान्तिलाई टेवा पुगाउनु हो। बेलायती महारानी एलिजाबेथ द्वितीयले राष्ट्रमण्डल खेल र बैठकहरू हरेक चार वर्षमा भाग लिन्छिन्। यो सन् १९३१ मा स्थापित भएको थियो, तर यसको आधुनिक रूप सन् १९४७ मा भारत र पाकिस्तानको स्वतन्त्रता पछि निर्धारित गरिएको थियो।
निर्माण
लन्डन घोषणापत्र अन्तर्गत बेलायतकी रानी एलिजाबेथ द्वितीय राष्ट्रमण्डलकी राष्ट्र प्रमुख हुन्। राष्ट्रमण्डल सचिवालय सन् १९६५ मा स्थापित भएको थियो। यसको महासचिव मुख्य कार्यकारीको रूपमा कार्य गर्दछ। हाल प्याट्रिसिया स्कटल्यान्ड यसकी महासचिव छिन्। उनको चयन सन् २००७ नोभेम्बरमा गरिएको थियो। यसको पहिलो महासचिव क्यानडाका अर्नोल्ड स्मिथ थिए। सन् १९२६ को शाही सम्मेलनमा बालफोर घोषणापत्रमा बेलायत र अन्य राष्ट्रमण्डलका सदस्यहरू "कुनै पनि हिसाबले आफ्नो घरेलु वा बाह्य मामिलाको कुनै पनि पक्षमा अधीनस्थ छैनन्, यद्यपि रानी सामान्य निष्ठाबाट स्वतन्त्र छिन् र स्वतन्त्र रूपबाट राष्ट्रहरूको बेलायती राष्ट्रमण्डलको सदस्यहरूको रूपमा सम्बद्ध छिन् भन्ने कुरामा सहमत भएका थिए। "राष्ट्रमण्डल" शब्द आधिकारिक रूपमा समुदायको वर्णन गर्नको लागि अपनाइएको थियो।
सम्बन्धको यी पक्षहरू सन् १९३१ मा वेस्टमिन्स्टरको संविधानद्वारा औपचारिक रूप दिइएको थियो, जो अनुमोदनको आवश्यकता बिना क्यानडामा लागू भएको थियो, तर अस्ट्रेलिया, न्युजिल्यान्ड र न्यूफाउन्डल्यान्डको लागि यो कानून लागू गर्नको लागि अनुमोदन गर्नुपरेको थियो। न्युफाउन्डल्यान्डले सन् १९३४ फेब्रुअरी १६ मा आफ्नो संसदमा सहमतिमा नगरेकाले, न्युफाउन्डल्यान्डको सरकार स्वेच्छाले समाप्त भएको थियो र प्रशासन लन्डनको प्रत्यक्ष नियन्त्रणमा फर्किएको थियो। न्युफाउन्डल्यान्डपछि सन् १९४९ मा क्यानाडाको १०औँ प्रान्तको रुपमा क्यानडामा सामेल भएको थियो। अस्ट्रेलिया र न्युजिल्यान्ड क्रमशः सन् १९४२ र सन् १९४७ मा संविधानको अनुमोदन गरेका थिए।
सदस्यता
भारत सहित एन्टिगुआ, अष्ट्रेलिया, बङ्गलादेश, ब्रुनाई, क्यानडा, साइप्रस, घाना आदि यसका सदस्य हुन्। जिम्बाब्वे लाई सन् २००२ मा राष्ट्रमण्डल सदस्यताबाट हटाइएको थियो र यो प्रतिबन्ध २००३ मा अनिश्चित कालसम्म बढाइएको थियो। राष्ट्रमण्डलका सदस्य राष्ट्रहरूको कुल जनसङ्ख्या १.९ अर्ब रहेको छ, जुन विश्वको जनसङ्ख्याको एक तिहाई हो। फिजीलाई राष्ट्रमण्डल बाट २०००-०१ मा प्रतिबन्ध लगाइएको थियो, त्यसपछि पुन: उक्त देशमाथि सन् २००६ मा प्रतिबन्ध लागेको थियो। नाइजेरिया लाई १९९५ देखि १९९९ सम्म प्रतिबन्धित गरिएको थियो। पाकिस्तान माथि सन् १९९९ मा प्रतिबन्ध लगाइएको थियो।
राष्ट्रमण्डलको प्रमुख
राष्ट्रमण्डलको प्रमुखको कार्यालय राष्ट्रमण्डलको एक औपचारिक राष्ट्रपति कार्यालय हो। यो पद मात्र एक सापेक्ष पद हो, जसको पदाधिकारीको यस सङ्गठन को दिन-प्रतिदिनको मामिलामा कुनै भूमिकामा रहँदैन। पदको अवधि कुनै समय सीमा छैन, र परम्परागत बेलायती सार्वभौममा निहित गरिएको छ।
बेलायती सार्वभौम पहिले सबै राष्ट्रमण्डल देशहरूको शासकको दर्जा थियो, तर भारतको स्वतन्त्रता पछि, भारतले आफैँलाई एक गणतन्त्र घोषित गरेको थियो। भारतले राष्ट्रहरूको राष्ट्रमण्डलको सदस्य हुन स्वीकार गरेको थियो। पछि, राष्ट्रमण्डलको प्रमुखको पद एक गैर राजतान्त्रिक, औपचारिक राष्ट्रपति निकायको रूपमा स्थापित भएको थियो। कथित रूपमा, राष्ट्रहरूको राष्ट्रमण्डलको प्रमुख एक "स्वतन्त्र सदस्य राज्यहरूको स्वतन्त्र सङ्घको प्रतीक" को रूपमा मानिएको छ।
राष्ट्रमण्डल सरकार प्रमुखहरूको बैठक
यस सङ्गठनको मुख्य निर्णय गर्ने बोर्ड हो, द्विवार्षिक राष्ट्रमण्डल सरकार प्रमुखहरू जहाँ प्रधानमन्त्री र राष्ट्रपति सहित राष्ट्रमण्डल सरकारका प्रमुखहरू, आपसी हितका बिषयहरूमा छलफल गर्न धेरै दिनसम्म भेला हुन्छन्। यो बैठक राष्ट्रमण्डल प्रधानमन्त्रीहरूको बैठकको उत्तराधिकारी हो र पहिले नै, इम्पिरियल सम्मेलन र औपनिवेशिक सम्मेलन, जो सन् १८८७ पछि आयोजित गरिएको थियो। यस बाहेक, त्यहाँ वित्त मन्त्री, कानून मन्त्री, स्वास्थ्य मन्त्री आदिको नियमित बैठकहरू हुन्छन्। उनीहरूका सामु विशेष सदस्यको रुपमा सदस्यहरूलाई मन्त्रीस्तरीय बैठक वा सरकारी स्तरको बैठकहरूको प्रमुखमा प्रतिनिधि पठाउन आमन्त्रित गरिएको हुँदैन।
राष्ट्रमण्डल सचिवालय
राष्ट्रमण्डल सचिवालय मुख्य अन्तरसरकारी निकाय र राष्ट्रमण्डलको केन्द्रीय कार्यकारी निकाय हो। यो सदस्य राष्ट्रहरू बीच सहयोग सुविधाको लागि जिम्मेवार छ। राष्ट्रमण्डल प्रमुखहरू सहित अन्य बैठकहरूको आयोजनामा; नीति विकासमा सहायता र सल्लाह प्रदान; राष्ट्रमण्डलको निर्णय र नीतिहरू लाई कार्यान्वयन गर्नमा सदस्य राज्यहरूलाई सहयोग गर्ने जिम्मेवारी रहेको हुन्छ।
राष्ट्रमण्डल सचिवालय संयुक्त राष्ट्र महासभामा पर्यवेक्षकको दर्जा छ। सचिवालयको मुख्य कार्यालय लन्डनमा, संयुक्त अधिराज्यमा मार्लबरो हाउसमा रहेको छ। बेलायती शासकको पूर्व शाही निवास, रानी एलिजाबेथ द्वितीयद्वारा राष्ट्रमण्डलको प्रमुख को रूपमा सचिवालयलाई दिइएको थियो।
राष्ट्रमण्डल सचिवालयको नेतृत्व राष्ट्रमण्डल महासचिवका मुख्य कार्यकारी अधिकारीले गर्ने छन्, जो राष्ट्रमण्डल राष्ट्रहरूको सबै कामहरू र सचिवालयको जिम्मेवारीको लागि जिम्मेवार छन्। महासचिव राष्ट्रमण्डल सरकारका प्रमुखहरूद्वारा निर्वाचित हुन्छन्, र अधिकतम दुई चार वर्ष को अवधि को लागि नियुक्त गरिन्छ। महासचिवको अधीनमा दुई उप-महासचिव सचिवालयको विभाग निर्देशित हुन्छ।
मापदण्ड
राष्ट्रहरूको राष्ट्रमण्डलको सदस्यताको लागि मापदण्ड, समयसँगै, विभिन्न दस्तावेजहरूको एक श्रृङ्खला बाट विकसित भएको छ। वेस्टमिन्स्टरको विधान, १९३१ अनुसार सदस्यताको लागि एक बेलायती स्वायत्त उपनिवेश हुन आवश्यक छ। सन् १९४९ को लन्डन घोषणापत्रले यो आवश्यकतालाई हटाएको थियो र गणतन्त्र र स्वदेशी राजतन्त्रहरूलाई राष्ट्रमण्डलमा सामेल हुन अनुमति दिइएको थियो। राष्ट्रमण्डलको प्रमुखको रूपमा बेलायती सार्वभौमलाई मान्यता दिने सर्तको साथ सो कार्य गरिएको थियो। सन् १९६० को दशकमा उपनिवेश विरुद्धको लहरको सन्दर्भमा, यी आवश्यकताहरू राजनीतिक, आर्थिक र सामाजिक सिद्धान्तहरूबाट संवैधानिक सिद्धान्तहरूमा बृद्धि हुन थालेको थियो। जातीय समानता लागि समान सदस्यताको आवश्यकता पर्ने गरि पहिलोपटक सन् १९६१ मा घोषणा सहित निर्णय गरिएको थियो। सन् १९७१ को सिङ्गापुर घोषणापत्रको १४ बुँदाहरूले सबै सदस्यहरूलाई विश्वमा शान्ति, स्वतन्त्रता, मानव अधिकार, समानता र स्वतन्त्र व्यापारको सिद्धान्तहरूको लागि समर्पित गरिएको थियो। सन् १९९१ मा, हरारे घोषणापत्र जारी गरिएको थियो। उपनिवेश विरुद्ध, शीत युद्धको अन्त्य र दक्षिण अफ्रिकामा रङभेदको अन्त्यको लागि सिङ्गापुरको सिद्धान्तहरूलाई लागू गर्नको लागि समर्पित गरिएको थियो। यो नयाँ नियमको अतिरिक्त, पूर्व नियमहरू एक कागजातमा समावेश गरिएको थियो।
सदस्यहरू
राष्ट्रमण्डल ५४ देशहरू छन्, जो पृथ्वीको सबै महाद्वीपहरूमा फैलिएको छ। यी सदस्य देशहरूको संयुक्त जनसङ्ख्या २.४ अरब, वा विश्वको जनसङ्ख्याको एक तिहाई रहेको छ। यस मध्ये १.२ अरब भारतमा र २२ करोड पाकिस्तान बस्छन्। क्रमशः ९४% जनसङ्ख्या अफ्रिका र एसियामा फैलिएको छ। भारत र पाकिस्तान पछि, जनसङ्ख्या द्वारा अर्को सबैभन्दा ठूलो राष्ट्रमण्डल देशहरू नाइजेरिया (१७ करोड), बङ्गलादेश (१५.६ करोड) र संयुक्त अधिराज्य (६.५ करोड) छन्। टुभालु सबैभन्दा सानो सदस्य हो, जसमा लगभग १०,००० मानिसहरू बसोबास गर्दछन्।
राष्ट्रहरूको राष्ट्रमण्डलको क्षेत्र लगभग 31500000 km2, अर्थात कुल भूमि क्षेत्रको लगभग २१% हो। यस अर्थमा, तीन सबैभन्दा ठूलो राष्ट्रमण्डल देश क्यानडा, अस्ट्रेलिया र भारत हुन्।
राष्ट्रमण्डलबाट निलम्बन
राष्ट्रमण्डल मन्त्रीस्तरीय कार्य समूहले राष्ट्रमण्डलको नियमको उल्लङ्घनको लागि एक सदस्यको निष्कासन गर्ने संयन्त्रको अभावमा सदस्यलाई निलम्बन गर्दछ। सन् १९९५ यो नीतिको स्थापना पछि चार देशहरू राष्ट्रमण्डल बाट निलम्बित गरी सकिएको छ जसमा फिजी, नाइजेरिया, पाकिस्तान र जिम्बाब्वे पर्दछन्। पाकिस्तानलाई दुई पटक निलम्बित गरिएको थियो भने नाइजेरिया एक पटक निलम्बित भएको छ। फिजीलाई स्थायी रूपबाट निष्कासित गरिएको छ। जिम्बाब्वेले आफ्नो सदस्यता डिसेम्बर २००३ मा फिर्ता लिएको थियो।
राष्ट्रमण्डल फाउन्डेसन
राष्ट्रमण्डल फाउन्डेसन एक अन्तरसरकारी सङ्गठन हो जसको स्थापना राष्ट्रमण्डल राष्ट्र प्रमुखहरू द्वारा सन् १९६६ मा राष्ट्रमण्डल सचिवालयको एक वर्ष पछि सन् १९६६ मा स्थापना गरिएको थियो। फाउन्डेसन लन्डनमा मार्लबरो हाउसमा अवस्थित छ, जुन एक पूर्व शाही महल थियो तथाराष्ट्रमण्डलको प्रमुख, रानी एलिजाबेथ द्वितीयद्वारा राष्ट्रमण्डल संस्थाहरूको उपयोगको लागि प्रदान गरिएको थियो। एक नागरिक समाजको समन्वय निकायको रूपमा राष्ट्रमण्डल फाउन्डेसनले राष्ट्रमण्डल देशहरूमा विभिन्न कार्यक्रमहरूको सञ्चालन गर्दछ। यो ४९ सदस्य राज्यहरूद्वारा शासित र वित्त पोषित छ। फाउन्डेसन नागरिक संस्था र प्रशासनिक संस्थाहरूका बीच राम्रो संलग्नतालाई प्रोत्साहित गर्नको लागि संसाधन, अनुदान, र पहुँच प्रदान गर्दछ। राष्ट्रमण्डल फाउन्डेसनको सदस्यता स्वैच्छिक छ र राष्ट्रमण्डलको सदस्यताबाट अलग छ, त्यसैले सबै राष्ट्रमण्डल राष्ट्रमण्डल देशहरू यसको हिस्सा छैनन्।
लोकतन्त्र र सुशासन, मानव अधिकार र लैङ्गिक समानता, गरीबी उन्मूलन, जनता केन्द्रित र दिगो विकास, कला र संस्कृतिको प्रचार आदी यसका प्राथमिकताहरू हुन्। फाउन्डेसनले बृहत उद्देश्यको लागि सेवालाई जारी राखेको छ जुन यसको समझौताको ज्ञापनपत्रमा लेखिएको छ।
राष्ट्रमण्डल खेल
राष्ट्रमण्डल खेलहरू वा राष्ट्रमण्डल खेलहरू एक अन्तर्राष्ट्रिय बहु खेल प्रतियोगिता हो जसमा यसका सदस्य राष्ट्रहरूका खेलाडीहरू विभिन्न प्रतियोगितामा प्रतिस्पर्धा गर्दछन्। पहिलो संस्करणको खेल बेलायती साम्राज्य खेलको रूपमा सन् १९३० मा आयोजित गरिएको थियो, र तब देखि हरेक चार वर्षमा खेलको आयोजना हुने गरेको छ। राष्ट्रमण्डल खेल सन् १९३० देखि १९५०  सम्म बेलायती साम्राज्य खेल, सन् १९५४ देखि १९६६ सम्म बेलायती साम्राज्य र राष्ट्रमण्डल खेल र सन् १९७० देखि १९७४ सम्म बेलायती राष्ट्रमण्डल खेलहरू भनेर चिनिन्थ्यो। राष्ट्रमण्डल खेलहरू पहिलो पूर्ण समावेशी अन्तर्राष्ट्रिय बहु खेल प्रतियोगिताको रूपमा मान्यता प्राप्त छ। अपाङ्गता भएका खेलाडीहरूलाई पहिलो पटक आफ्नो राष्ट्रिय टोलीको पूर्ण सदस्यको रूपमा मान्यता प्रदान गरिएको छ। यो संसारको पहिलो बहु खेल हो जसमा महिला र पुरुष पदक समान सङ्ख्यामा समावेश छ जसलाई हालै सन् २०१८ राष्ट्रमण्डल खेलहरूमा लागू गरिएको थियो।
राष्ट्रमण्डल खेलकुद हरेक चार वर्षमा आयोजना हुँदै आएको छ। द्वितीय विश्व युद्धको दौरान यसको आयोजन गरिएको थिएन। सन् १९७८ देखि यसलाई मात्र राष्ट्रमण्डल खेल भनिन्छ। मूलतः यी खेलहरू मात्र एकल प्रतिस्पर्धी खेलहरू थिए। सन् १९९८ मा क्वालालम्पुरमा आयोजित राष्ट्रमण्डल खेलहरूमा एक ठूलो परिवर्तन देखिएको थियो जब क्रिकेट, हकी र  क्रिकेट जस्ता खेलहरूबाट टोलीहरूले पहिलो पटक आफ्नो उपस्थिति बनाएका थिए।
सन् २००१ मा, मानवता, समानता र भाग्यको तीन मूल्यहरू यी खेलहरू द्वारा अपनाइएको थियो, जो राष्ट्रमण्डल खेलको मुख्य मान्यताहरू हुन्। यी मान्यताहरूले हजारौँ मानिसहरूलाई प्रेरणा दिन्छ र उनीहरूलाई एक आपसमा जोड्दछ। राष्ट्रमण्डल भित्र खेलहरूलाई अपनाउनको लागि एक व्यापक जनादेश जारी गरिएको छ।
नेपालको सङ्घीय संसद
नेपालको सङ्घीय संसद नेपालको सर्वोच्च व्यवस्थापिकीय निकाय हो । नेपालको सङ्घीय संसदमा राष्ट्रपति तथा दुई सदन- प्रतिनिधि सभा (जन सदन) तथा राष्ट्रिय सभा (प्रदेशको परिषद) हुने गर्छन् । नेपालको संविधान अनुसार राष्ट्रपतिसँग संसदको दुई अथवा कुनै पनि सदनलाई आह्वान गर्न सक्ने तथा स्थगित गर्ने अथवा प्रतिनिधि सभालाई भङ्ग गर्ने शक्ति हुन्छ । नेपालको वर्तमान नेपालको व्यवस्थापिका संसदको अवधि वि.सं. २०७४ माघ ७ (सन् २०१८ जनवरी २१) मा पुरा हुनेछ । सन् २००२ को मे महिनामा प्रतिनिधि सभाको नयाँ निर्वाचन गराउनका लागि पूर्व राजा ज्ञानेन्द्र शाहको सल्लाहमा तत्कालिन प्रधानमन्त्री शेरबहादुर देउवाले सन् १९९९ मा निर्वाचित भएका पछिल्लो प्रतिनिधि सभालाई भङ्ग गरेका थिए । जारी गृहयुद्धका कारण निर्वाचन हुन नसक्दा अन्ततः राजा ज्ञानेन्द्रले चार प्रधानमन्त्रीहरूलाई केही वर्षको अन्तरमा खारेज गरेर सन् २००५ फेब्रुअरीमा शाही सत्ता कब्जा गरे । सन् २००६ को जनआन्दोलन पछि राजाले पूर्व प्रतिनिधि सभालाई बहाल गरे । सन् २००७ जनवरी १५ मा अन्त्तरिम व्यवस्थापिका संसदको स्थापना गरिएको थियो ।
दुधीलो
दुधीलो उच्चपहाडी क्षेत्रमा पाइने डालेघाँसको प्रजाति हो । दुधीलोको चोप दूध झैं सेतो हुने भएकोले यसको नाम दुधीलो पर्न गएको हो । दुधीलोको फल पाकेमा कालो रंगको हुन्छ । यसको स्वाद गुलियो हुने भएकाले दुधीलो पाकेको बेलामा मान्छे तथा चराहरूले खान्छन् ।
सन् २०२२ फ्रान्सेली राष्ट्रपतीय निर्वाचन
फ्रान्सको २०२२ को राष्ट्रपतीय निर्वाचनको पहिलो चरण १० अप्रिलमा भएको थियो। शीर्ष दुई उम्मेद्वारहरू बीचको दोस्रो चरणको चुनाव २०२२ अप्रिल २४ मा सम्पन्न भयो। यो चुनावमा ला रिपब्लिक एन मार्चे (LREM) बाट बाहालवाला राष्ट्रपति, इमानुएल म्याक्रोनले प्रतिद्वन्द्वी मारिन ले पेनलाई हराउंदै फ्रान्सको राष्ट्रपति निर्वाचित भएका थिए ।  म्याक्रोनले २०१७ को राष्ट्रपतीय निर्वाचन जितेका थिए र र पहिलो कार्याकाल २०२२ मे १३ सम्म रहनेछ,ले ३ मार्च २२२२ मा फ्रान्सको संविधान अनुसार दोस्रो पाँच वर्षको कार्यकालको लागि उम्मेदवारी को घोषणा गरे। दोस्रो चरणमा उनको प्रतिद्वन्द्वी मारिन ले पेन, नेसनल र्‍याली (आरएन) को नेता थिइन्, जसलाई उनले २०१७ मा पराजित गरेका थिए।
पृष्ठभुमि
फ्रान्सको संविधानको धारा ७ अन्तर्गत, गणतन्त्रको राष्ट्रपति दुई चरणको निर्वाचनमा पाँच वर्षका लागि निर्वाचित हुन्छ। यदि पहिलो चरणमा कुनै पनि उम्मेदवारले पूर्ण बहुमत प्राप्त गर्न सकेन भने, सबैभन्दा बढी मत प्राप्त गर्ने शीर्ष दुई उम्मेदवारहरू बीच दोस्रो चरणको निर्वाचन दुई हप्ता पछि हुन्छ। फ्रान्सको संविधान अनुसार राष्ट्रपतिको पहिलो चरणको निर्वाचन वर्तमान पदाधिकारीको पाँच वर्षको कार्यकालको अन्त्यमा सत्ता हस्तान्तरण हुनुभन्दा २० देखि ३५ दिनको बीचमा हुनुपर्नेछ।
इमानुएल म्याक्रोनले २०१७ मे १४ मा पदभार ग्रहण गरेकाले, शक्तिको हस्तान्तरण १३ मे २०२२ मा हुने अपेक्षा गरिएको छ।
तदनुसार, राष्ट्रपति निर्वाचनको पहिलो चरणको निर्वाचन ८ र २३ अप्रिल २०२२ को बीचमा हुनेछ, पहिलो चरणको दुई हप्ता पछि दोस्रो चरणको निर्वाचन हुनेछ। १३ जुलाई २०२१ मा, सरकारका प्रवक्ता गेब्रियल अटलले पहिलो राउन्डको लागि क्रमशः १० अप्रिल २०२२ र अन्तिम दोस्रो राउन्डको लागि २४ अप्रिल २०२२ मा चुनावको मिति घोषणा गरे।
रूडी भोलर
रूडी भोलर पुर्व जर्मन फुटबलर हुन् ।
सब्वे सर्फर्स
सबवे सर्फर्स एक अत्यन्त लोकप्रिय कहिल्यै खतम नहुने दौड को खेल हो, जुन डेनमार्क को असार्वजनिक कम्पनी किलू तथा सिबो गेम्स द्वारा सहविकसित हो। यो २०१२ मे मा सुरु गरिएको थियो। यो खेल को प्रसंशा बिस्तारै बिस्तारै बढ्दै गएको छ। प्रकाशन को अनुसार यो गेम नशा जस्तै हो।
परिचय
यो खेल को विषय विश्व भ्रमण (World Tour) हो, जसको कारण नया शहर जस्तै न्यु योर्क, सिड्नी, रोम, को साथ नया संस्करण तथा सीमित दुइटै को लागि नया किरदार को साथ खेल बाजार मा उपलब्ध हुन्छ। यो गेम किन्डल, विन्डोज फोन, आइओएस तथा एन्ड्रोइड अपरेटिङ सिस्टम को मन्च मा उपलब्ध हुन्छ। यसको मुख्य तीन किरदार जैक, ट्रिकी र फ्रेश हुन् र उनिहरु एक क्रोधी पुलिस अफिसर तथा उसको वफादार कुकुर को चकमा देर बचको लागि बन्द् रेल को पटरिया मा दौरिन्छन जिसमा उनिहरु बीच बीच मा मिलने बस्तु जस्तै जैट पेक, सुपर जुता , सिक्का चुम्बक , २× र ६× गुणक तथा सुपर कुद आदि को क्षणिक सहायता को पनि लाभ मिल्छ। तपाई सुन को सिक्का सक्कलि पैसा ले खरीद गर्न सक्नु हुन्छ। सबवे सर्फर्स तीन आयामी ग्राफिक्स (3D) वाला खेल हो तथा एक कथा समेट भएको आर्केड खेल हो जिसमा तपाई केहि प्रयास पछि निपुण हुन सक्नुहुन्छ।
गेम प्ले
यो खेल्न धेरै सजिलो छ जसमा तपाई केहि समय पछि पातन्गत हुन सक्नु हुन्छ। दौडने हेतु कुनै बटन दबान को आवश्यकता छैन। स्क्रीन मा आफ्नो औला को दाया, बाया तथा माथि, तल तथा ठोकिने बस्तु देखि बच्नु पर्छ। नया किरदार को मुक्त गर्न तपाईलाई सिक्का को आवश्यकता पर्छ जसलाई तपाई खेलेर जम्मा गर्नसक्नुहुन्छ अथवा आफ्नो सक्कलि पैसा द्वारा चाबि तथा सिक्का किन्न सक्नु हुन्छ। साप्ताहिक शिकार को समयावधि मा सम्पन्न गरेर अतिरिक्त सिक्का जीत्न सक्नु हुन्छ, तथा दैनिक चुनौतिलाई प्रतिदिन पुरा गरेर सुपर रहस्यमय डब्बा प्राप्त गर्न सक्नु हुन्छ। यसको अतिरिक्त खेलेर रहस्यमय डब्बा प्राप्त हुन्छ जिसबाट तपाईको अतिरिक्त सिक्का मिल्न सक्छ।
नया सन्स्करण मा ट्रोफी पनि प्राप्त गर्न सकिन्छ जसबाट भाग्यवश तपाई सुपर सहस्यमय डब्बा प्राप्त गर्न सक्नु हुन्छ। तपाईको उत्तम खेलको को लागि खेलमा पुरस्कारले सम्मानित गरिन्छ। आफ्नो फेसबुक खाताबाट लग इन गरेर तपाई आफ्नो साथिको बनाएको स्कोर को "उच्च स्कोर" मा देखिन सकिन्छ तथा "टप रन" मा जसको दौड सबैकोभन्दा धेरै हुन्छ उसैलाई सम्मानित गरिन्छ। यो मनोरञन को एक राम्रो साधन हो।
भुमिका
यो खेलमा विभिन्न भुमिकाहरू छन्।
नैनीताल
इतिहास
नैनीताल सन् १८१४ देखि १८१६ सम्म चलेको नेपाल अंग्रेज युद्ध भन्दा अगाडि नेपालको भूभाग थियो । तर सुगौली संधि पश्चात उक्त भूभागमा बेलायतले कब्जा गरेको थियो । यसपछि १८४१ मा मात्र नैनीताल सहरको स्थापना भएको थियो ।
अखिल भारत नेपाली एकता समाज
अखिल भारत नेपाली एकता समाज भारतका विभिन्न निकायमा स्थाइ रूपले काम गर्ने नेपालीहरूको एमाले निकट राजनैतिक पार्टी सङ्गठन हो ।
अर्जुन कुमार
अर्जुन कुमार (Arjun Kumar) एक नेपाली चलचित्र निर्माता तथा संगीतकार हुन् । उनले सन् १९९६बाट सांगीतिक क्षेत्रमा प्रवेश गरेका थिए । अर्जुन कुमारले द युगदेखि युगसम्म चलचित्रबाट संगितकार तथा चपली हाईट चलचित्रबाट चलचित्र निर्माणको कार्य सुरु गरेका थिए।
महेन्द्रबहादुर शाही
महेन्द्र बहादुर शाही कर्णाली प्रदेशका प्रथम मुख्य मन्त्री हुन् यस भन्दा पहिले उनी शेरबहादुर देउवा नेतृत्वको सरकारमा नेपालका उर्जामन्त्री पनि रहेका थिए । उर्जामन्त्री भएको अवधीमा महेन्द्र बहादुर शाहीले अख्तियार दुरुपयोग अनुसन्धान आयोगका प्रमुख आयुक्त लोकमानसिंह कार्कीका विरुद्ध संसदमा महाभियोगको प्रस्ताव दर्ता गराएकाले प्रस्तावकको रूपमा निकै चर्चामा आएका थिए । महेन्द्र बहादुर शाही माओवादीका इमान्दार नेताको छबी बनाएका नेताको रूपमा चिनिन्छन् । माओवादीका पूर्व लडाकू कमान्डर रहेका शाहीको कालीकोटमा युद्धकालमा माओवादी सङ्गठन बिस्तारमा ठुलो योगदान रहेको छ । पार्टीमा ‘प्रज्वल’ उपनामले चिनिने शाही ६ नम्बर र ७ नम्बर डिभिजनको कमाण्डर बनेका थिए । उनले माओवादी लडाईंका ठूला-ठूला मोर्चामा निर्णायक भूमिका निर्वाह गरेका थिए ।
जन्म
महेन्द्रबहादुर शाहीको जन्म २०३३ साल माघ १५ गते कालिकोट जिल्लाको अत्यन्त बिकट पचालझरना गाउँपालिका (साविकको नानिकोट गाविस वडा नं ८)मा एक मध्यमबर्गीय परिवारमा भएको हो ।  महेन्द्र बहादुर शाहीका बुवाको नाम लाल बहादुर शाही र आमाको नाम रनकौडा शाही हो। उनकी श्रीमतीको नाम चन्द्राकुमारी शाही  हो । हाल  उनका दुई छोरी र एउटा छोरा छन् । जन्मेको २ वर्षमा नै उनका बुवाको मृत्यु भएको थियो ।
राजनितीमा प्रवेस
२०५२ सालमा नेकपा माओवादीले सुरु गरेको जनयुद्धको आरम्भ देखि नै भूमिगत भएका शाहीले एस एल सी सम्म अध्यायन गरेका छन् । नेपालको अति विकट तथा दुर्गम जिल्ला कालीकोट, कालिकोटको पनि सबै भन्दा विकट र सँधै सुख्खा रहने नानिकोटमा जन्मेका उनी पूर्व प्रमुख पञ्चका छोरा हुन् । आफूलाई पढाउने शिक्षकहरूको सल्लाह अनुसार उनले वि.स. २०४८ सालमा नेपाल कम्युनिष्ट पार्टीको सदस्यता लिएका थिए ।
माओवादी जनयुद्ध
पार्टी सदस्यता लिएपछि उनी अर्धभूमिगत रूपमा गोप्य सैन्य तालिममा सहभागी हुँदै युद्धको तयारीमा जुट्न थाले । त्यो बेला उनलाई कतिबेला कहाँ गएर युद्ध लडौं भन्ने हुन्थ्यो । रातो रगत तातेका बेलामा विक्रम संवत २०५२ सालमा जब नेकपा माओवादीले जनयुद्धको सुरुवात गरे पछि उनमा खुशीको सीमा नै रहेन । २०५२ सालबाटै जनयुद्धमा होमिएका शाहीले पार्टीको सङ्गठन र छापामारमा समानान्तर भूमिका निर्वाह गर्न थाले । कर्णाली अञ्चलमा पहिलो पटक छापामार सेनाको स्थापना भएको समय देखि नै उनले पार्टी र सेनामा समानान्तर भूमिका खेल्न थालेका हुन् । पछि उनको पार्टि प्रतिको लगनशिलता र उनको क्षमता देखेर पार्टिले उनलाई कालिकोट जिल्लाको सैन्य इन्चार्ज को जिम्मा दियो । सैन्य इन्चार्ज भएर महेन्द्र शेहीले जिल्लामा जनमुक्ति सेनाको नेतृत्व गरे । उनी युद्धमोर्चामा आफै सहभागी हुने गर्थे । युद्धको नेतृत्वका साथ साथै लड्ने पनि गर्दथे । जनयुद्धको समयमा दोहोरो भूमिकाको निर्वाह गर्ने गरेका शाहीले संसदमा पनि अख्तियार प्रमुख लोकमान सिंह कार्की माथि महाअभियोग लगाएर निकै चर्चा बटुलेका थिए । गाउँघरमा देखिएको सामाजिक असमानता, अन्तर बिरोध, जातीय बिभेद र शोषण, गरीब-निमुखामाथि गरिएको अत्याचारको बिरोध गर्न राजनीतिमा लागेका महेन्द्र बहादुर शाहीले आफ्नो राजनितीक जिवनमा निम्नानुशार भूमिकाहरू निर्वाह गरेका छन् ।
दोश्रो संविधाननसभा निर्वाचन
२०७० को संविधाननसभा निर्वाचनमा कालिकोटबाट प्रत्यक्ष निर्वाचित संविधाननसभा सदस्य बने । संविधाननसभाभित्र पनि महत्त्वपूर्ण भूमिका निर्वाह गरेकाले संविधान निर्माण पछि उनी उनी शेरबहादुर देउवा नेतृत्वको सरकारमा ८३ दिन उर्जामन्त्री नेपालका उर्जामन्त्री पनि रहेका थिए। त्यो उर्जामन्त्रीको ८३ दिने यात्रालाई शाहीले उज्यालो नेपाल अभियानको निरन्तरता, कर्णालीलाई विद्युतको केन्द्रीय प्रसारण लाइनसँग जोड्ने देखि ग्राहकहरुलाई विद्युत भुक्तानीमा ईसेवाको प्रारम्भजस्ता महत्वपूर्ण काम भए।
नैनी ताल
नैनी ताल भारतको उत्तराखण्डमा अवस्थित नैनीतालमा रहेको ताल हो ।
दिनाजपुर जिल्ला
दिनाजपुर (দিনাজপুর জেলা) बङ्गलादेशको उत्तरी क्षेत्रमा रहेको रङ्गपुर विभागको एक जिल्ला हो । दिनाजपुर जिल्ला बङ्गलादेशका १६ उत्तरी जिल्लाहरू मध्ये सबैभन्दा ठूलो जिल्ला हो ।
अवस्थिति
यो जिल्ला २५°१०' देखि २६°०४' उत्तर अक्षांश र ८८°२३' देखि ८९°१८' पुर्व देशान्तरणमा अवस्थित छ । मेहेरपुर जिल्लाले बङ्गलादेशको कुल क्षेत्रफल मध्ये ३४३७.९८ वर्ग किलोमिटर ओगटेको छ । यस जिल्लालाई ठाकुरगाँउ र पञ्चगढ जिल्लाले उत्तरबाट घेरेका छन् भने यस जिल्लाको दक्षिणमा गाईबन्धा र जयपुरहाट जिल्लाहरू रहेका छन् । त्यस्तै गरी रङ्गपुर जिल्लाले पुर्वमा र भारतको पश्चिम बङ्गाल राज्यले पश्चिमबाट घेरेको छ । यस जिल्लामा जमुना, तुलसीगङ्गा, अटराइ, आदि जस्ता देशकै प्रमुख नदिहरू रहेका छन् ।
मौसम
दिनाजपुर जिल्लाले गर्मी, ओसीलो र आर्द्र उष्णकटिबंधीय जलवायुको अनुभव गर्दछ । कोपेन जलवायु वर्गीकरण अन्तर्गत, दिनाजपुर एक उष्णकटिबंधीय ओसीलो र गर्मी जलवायुको क्षेत्रमा पर्छ । यस जिल्लाको वार्सिक औसत तापक्रम २५ डिग्री पुग्छ भने जनवरीको महिनामा औसत तापक्रम १८ डिग्री मापन गरिन्छ, त्यस्तै गरी अगस्ट महिनामा औसत तापक्रम २९ डिग्री पुग्ने गरेको छ ।
शासकीय निकाय
प्रशासन दिनाजपुर जिल्ला सन् १७८६ मा स्थापित भएको थियो । यस जिल्लालाई पहिला घोराघाट जिल्ला भनेर चिनिन्थ्यो । १८३३ देखि १८७० सम्म विभिन्न समयहरूमा पूर्णिया, रङ्गपुर र राजशाहि जिल्लाहरूमा जिल्लाका विभिन्न भागहरू समावेश गरिएको थियो । ठाकुरगाँउ र पञ्चगढ यस जिल्लाको उप-जिल्लाहरू थिए धने १९८४ मा स्वतन्त्र जिल्लामा परिणत भएका थिए । दिनाजपुरमा १३ वटा उप-जिल्लाहरू रहेका छन् जसमध्ये विरगञ्ज (४१३ वर्ग किलोमिटर) सबैभन्दा ठूलो उप-जिल्ला हो जसले दिनाजपुरको १३% क्षेत्रफल ओगटेको छ भने हाकिमपुर (९९.९२ वर्ग किलोमिटर) सबैभन्दा सानो उप-जिल्ला हो ।
अर्थतन्त्र
यस जिल्लाको मुख्य आय श्रोतको बाटो भनेको कृषि र खेती हो । दिनाजपुर यहाँको धान उत्पादको रूपमा चिनिन्छ, यहाँ काठरीभोग धान सबैभन्दा लोकप्रिय छ जुन बङ्गलादेशमा सबैभन्दा धेरैमात्रामा उत्पादन हुन्छ । दिनाजपुर देशकै सबैभन्दा धेरै गँहु उत्पादन गर्न जिल्ला मध्ये एक हो । दिनाजपुरको लेची (फल) बङ्गलादेशकै सबैभन्दा उत्तम फलको रूपमा प्रचलित छ  साथै यस जिल्लामा तरकारी र मौसमी फलहररूको पनि प्रचुर मात्रामा उत्पादन हुने गरेको छ । यस जिल्लामा धान कट्ने र प्रशोधन गर्ने मिल, तोरी मिल, गँहु मिला आदि रहेका छन् । यस जिल्लाबाट समय-समयमा विभिन्न इन्धनहरू पनि उत्खनन गरिँदै आएको छ जसमा कोइला, प्राकृतिक ग्यास आदि । बङ्गलादेशको कुल ५ कोइला खानी मध्ये ३ कोइला खानी दिनाजपुर जिल्ला रहेको छ त्यसैले यस जिल्लाले देशको अर्थतन्त्रमा टेवा पुराउँदै आएको छ । वर्तमान समयमा कोइला व्यवसायिक रूपमा दुनाजपुर जिल्लाको बारपुकुरिया भूमिगत कोइला खननबाट उत्पादन गरिन्छ जसले दैनिक १५०० टन कोइला उत्पादन गर्दै आएको छ ।
यस जिल्लामा धान, मकै, गँहु, कोदो, फापर, आलु, गोलभेडा, भेन्दा आदि बालीहरू उत्पादन गरिन्छ भने फलफूल जस्तै- रुख कटर, लिची, कोरा, अङ्गुर अदि उत्पादन हुन्छ ।
यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ६३.९०% मानिसहरू संलग्न छन् । यस जिल्लाका मानिसहरू अन्य जस्तै ३.२९% मजदुरी, व्यापार र उद्योगमा ०.३९%, वाणिाज्यमा १२.८९%, सञ्चार र यातायातमा ३.३५%, रेमिटेन्समा ०.२३%, सरकारी कार्यलयहरूमा ६.५८% ,धर्म सेवामा ०.१७% र अन्यमा ५.३२% रहेका छन् ।
शिक्षा
यस जिल्लाको कुल साक्षरता दर ४५.७% रहेको छ जसमध्ये पुरुषको साक्षरता दर ५१% छ भने महिलाको साक्षरता दर ४९% रहेको छ । यस जिल्ला एक विश्वविद्यालय, १ पशु विज्ञान क्याम्पि, ११८ क्याम्पस, ६१७ माध्यमिक विद्यालय, १७१३ प्राथमिक विद्यालय, २९ गैरसरकारी विद्यालय आदि रहेका छन् । ती मध्ये हाजी महम्मद देनेश विज्ञान र प्रविधि विश्वविद्यालय (१९९९), पार्वतीपुर डिग्री क्याम्पस (१९६४), बराल डिग्री क्याम्पस (१९७२), माकीमपुर डिग्री क्याम्पस (१९८४), दिनाजपुर जिल्ला विद्यालय (१८५४), दिनाजपुर जिल्ला छात्रा विद्यालय (१८६९) आदि यहाँ उत्कृष्ट विद्यालयहरूको उदाहरण हुन् ।
राष्ट्रिय चलचित्र पुरस्कार (नेपाल)
राष्ट्रिय चलचित्र पुरस्कार नेपालको सम्माननीय तथा स्थायी पुरस्कार समारोह हो । यो पुरस्कार राष्ट्रपति निवासमा आयोजना गर्ने गरिन्छ र राष्ट्रपतिद्वारा विभिन्न विधामा पुरस्कार वितरण गर्ने गरिन्छ ।
छान्दोग्य उपनिषद्
सामवेदको कौथुम संहिताकौ ब्राह्मण ग्रन्थका अन्तिम आठ अध्यायहरूको नाम छान्दोग्योपनिषद् हो । कौथुम ब्राह्मणको अन्तिम दश अध्यायलाई छान्दोग्य ब्राह्मण पनि भनिन्छ । प्रस्तुत उपनिषदमा अनेक विद्या, ओंकार, ब्रह्मचर्य, गृहस्थ, वानप्रस्थ, आदिका साथै गायत्री उपासना, अध्यात्म शिक्षा, सृष्टि, ब्रह्मोपासना जस्ता विषयहरूको विषद वर्णन पाइन्छ । यो पुरानो उपनिषद्मध्ये एक हो । आठ अध्याय छन्- पहिलोमा १३, दोस्रोमा २४,तेस्रोमा १८, चौथोमा १७, पाँचौंमा २४,छैठौंमा १६, सातौंमा २६ र आठौंमा १५ खण्ड छन् । प्रत्येक खण्डमा विभिन्न संख्यामा मन्त्रहरु छन् । अन्तिम खण्डमा भने एउटा मात्र मन्त्र छ । प्रस्तुत उपनिषदमा अनेक विद्या, ओंकार, ब्रह्मचर्य, गृहस्थ, वानप्रस्थ, आदिका साथै गायत्री उपासना, अध्यात्म शिक्षा, सृष्टि, ब्रह्मोपासना जस्ता विषयहरूको विषद वर्णन पाइन्छ । छन्दको अर्थ हो ढाक्नु । सत्य जुन अक्षर, पद, र स्वरले ढाकिएको छ, त्यो साहित्यिक छन्दका अंग नै हुन् । जस्तै उद्गीथ ॐ एउटा छन्द हो ।
शान्ति मन्त्र
ॐ आप्यायन्तु ममांगानि वाक् प्राणुश्चक्षुः श्रोत्रमथो बलमिन्द्रियाणां च सर्वाणि सर्वं ब्रह्मौपनिषदं माहं ब्रहम निराकुर्यां मा मा ब्रह्म निराकारोदनिराकरणमस्त्वनिराकरणं मे अस्तु तदात्मनि निरते य उपनिषत्सु धर्मास्ते मयि सन्तु ते मयि सन्तु ।। ॐ शान्तिः शान्तिः शान्तिः।।
अध्याय तीन
अध्याय तीनमा आदित्यलाई देवताहरुको मधु भन्दै उसका विभिन्न दिशाहरुबाट भिन्न भिन्न अमृत कसरी प्राप्त हुन्छ सो को वर्णन गरिएको छ । यस मधुविद्याको अध्ययन कसले गर्न पाउँछ, त्यसको वर्णन छ । गायत्रीको सर्वरुपता सिद्ध गर्दै आदित्यलाई ब्रह्मरुपमा उपाना गर्ने निर्देशन छ । मनको ब्रह्म रुपमा उपासना गर्नु पर्छ । आकाश ब्रहम रुप छ भनेर उपासना गर्नु पर्छ । वाणीलाई ब्रह्म रुपमा उपासना गर्नु पर्छ । चक्षुको मनोमय ब्रह्मको रुपमा उपासना गर्नु पर्छ । यस अध्यायको खण्ड १४ मा सर्व खल्विदं ब्रह्रम मन्त्रको प्रतिपादन गरिएको छ । यसका चार मन्त्रलाई शाण्डिल्य विद्या भनिन्छ । अध्याय ३ खण्ड १७ मा आंगिरसले भगवान् कृष्णले उपदेश दिएको वर्णन छ । जुन सुनेर कृष्ण उपाना मुक्त भए भनिएको छ । उनले उपदे दिँदै भनेका छन्– मृत्युको समयमा तीन कुरा ध्यानमा राख्नु पर्छ– १.तिमी अक्षय अनश्वर स्वरुप छौ । २. अच्युत छौ । ३. सूक्ष्म प्राणरुप छौ । यो सुन पछि भगवान् कृष्णलाई सबै कुराको ज्ञान भयो ।
अध्याय चार
चतुर्थ अध्यायमा रैक्व ज्ञानीको कथा र सत्यकाम जबालालाई गोरु, अग्नि, हंस र मद्गुद्वारा ब्रह्मको बोध गराइएको वर्णन छ । जनश्रुत राजाको नाति बडो दानी थिए । गरिबका लागि अन्न पकाउने, धर्मशाला बनाउने, दान गर्ने । एक राति दुई हाँस उड्दै थिए । पहिलो हाँस– अलि विस्तारै उड् । राजा माथि तिम्रो छायाँ पर्यो भने तिमी भस्म हुने छौ । राजाको तेज तीन लोकमा फैलिएको छ । दोस्रो– हो र ? तर महत्त्वाकांक्षी छन् । गाडाछेउको रैक्व जस्ता भए पो । राजाले कुरा सुने । भोलि आफ्ना सेवकलाई त्यस गाडा वाला रैक्व कहाँ लैजान भने । टाढा टाढा खोजियो तर उनी राजाको दरबार नजिकै शरिर कन्याउँदै बसेका भेटिए । धन, राज्य, पुत्री दिँदा पनि उनले अस्वीकार गरे । राजाले जिज्ञासा प्रकट गरे । राजालाई आत्म ज्ञान दिए ।
सत्यकाम जबाला (जाबाला)
जबाला नाम गरेकी एक निर्धन दासी थिइन् । दासी अर्थात् सेविका । जबाला निर्धन र सेविा भए पनि अत्यन्त कर्तव्यपरायण थिई । उसको छोरो थियो सत्यकाम । आमाको चरित्रबाट उसले सत्यको कामना मात्र गथ्र्यो । त्यसैले उसको नाम भयो सत्यकाम । किशोर भए पछि उसले भन्यो- आमा म ब्रह्मचारी भएर गुरुकुलमा पढ्न जान्छु । त्यहाँ मेरो नाम गोत्र सोधिने छ । भन्नुस् मेरो गोत्र के हो ? गोत्र अर्थात् पिताको नाम । जबाला- म दासी हूँ । अनेक घरमा कमलरीको काम गरें । यस्तै बेलामा तिम्रो जन्म भयो । कुन गोत्र हो ? भन्न सक्दिनँ । गुरुले साधेध्नु भयो भने भन्नु मेरो नाम सत्यकाम जबाला हो । - जबाला भनेको के हो भनेर सोध्यो भने मेरी आमाको नाम नैमेरो गोत्र हो भन्नु । र यो सबै सुनाइदिनु । सत्यकाम हारित द्रुम गौतमकहाँ पुगे । आचार्य मैले ब्रह्मचर्यपूर्वक गुरुकुलमा बसेर शिक्षा ग्रह्ण गर्न चाहन्छु । गौतम- तिम्रो नाम र गोत्र के हो ? - सत्यकाम जबाला । जबाला मेरी आमाको नाम हो । मेरी आमाले भन्नु हुन्थ्यो दासीको रुपमा काम गर्दा मेरो जन्म भयो । मेरा पिता मरे । आमाले उनको नाम गोत्र सोध्न छुट्यो । आमाले भन्नु भएको थियो यही कुरा भनिदिनु ।
अध्याय पाँच
एक पटक इन्द्रियहरु भित्र रहेका प्राणहरुले आआफ्नो श्रेष्ठता प्रमाणित गर्नका लागि झगडा गर्न थाले । उनीहरु प्रजापिता कहाँ पुगे । तिमीहरुमध्ये जुन तत्त्व निस्के पछि इन्द्रिय जीवित रहँदा पनि प्राणहीन र निकृष्ट हुन पुग्छ त्यो नै श्रेष्ठ हो । यो सुनेर वाक् इन्द्रिय शरीर बाहिर निस्क्यो । एक वर्षसम्म शरीरभन्दा बाहिर बस्यो । एक वर्ष पछि आएर सोध्यो– म नभए पनि तिमी कसरी बाँच्यौ ? इन्द्रियहरुले भने– जसरी लाटो मानिस नबोले पनि साँस फेर्छ, आँखाले हेर्छ, कानले सुन्छ, मनले चिन्तन गर्दै जीवन यापन गर्छ । यो सुनेर निराश वागिन्द्रियले शरीरमा फेरि प्रवेश गर्यो । यसै गरी चक्षुले शरीर बाहिर प्रवास गर्यो । फर्केर सोध्यो– म न भए पनि शरीर कसरी बाँच्यो ? अन्य इन्द्रियले भने– जसरी नेत्रहीनले नदेख्दा पनि साँस फेर्छन्, वाणीले बोल्छन्, कानले सुन्छन्, मनले चिन्तन गर्छन् । त्यसै गरी हामी जीवित रह्यौं । अन्तमा मनले प्रवास गर्यो । सोध्यो – कसरी बाँच्यो ? इन्द्रिय– जसरी साना बालक अविकसित मन भइकन पनि बाच्छन् सोही तरिकाले । अन्तमा प्राण बाहिर निस्कन उद्यत भयो । घोडाले कीलो उखेल्दा जस्ता शरीर तडफडाए पछि सबै इन्द्रियले निवेदन गरे– हे प्राण, तपाईं आफ्नै स्थानमा रहनु होस् ।तपाईं नै श्रेठ हुनुहुन्छ ।
पाञ्चाल नरेश राजा अश्वपतिले ऋषि आरुणि र श्वेतकेतुलाई अग्नि विद्याको उपदेश गरेका छन् । उनले भनेका छन् यस अग्निविद्यामा सधैं क्षत्रियको अधिकार छ । आरुणि र श्वेतकेतु ऋषिले अग्नि विद्या सिकाइदिन पाञ्चाल नरेशलाई अनुरोध गर्छन् । नरेश– यो अग्नि विद्या सदा दखि नै क्षत्रियहरुको अधिकारमा रहेको छ । तिमीहरु सिक्न आएका छौ । राम्रो भयो । उपमन्यु आदि ऋषिले आत्मा र ब्रह्मको ज्ञान प्राप्त गर्न आरुणिले उनीहरुलाई लिएर केकयदेशका राजा अश्वपति कहाँ त्यो विद्या सिक्न लैजान्छन् । दरबारमा अनेक ऋषिगण उपस्थित हुन्छन् । अनि अश्वपतिले घोषणा गर्छन्– न मे स्तेनो जनपदे । न कदर्यो न मद्यपः । नानाहिताग्निर्नाविद्वान् न स्वैरी स्वैरिणी कुतः। छान्दोग्योपनिषद्, ५.११.५ मेरो राज्यमा हत्या–हिंसा छैन, चोर डाकु कोही छैन, कृपण छैन, रक्सीबाज छैन, अग्निहोत्र नगर्ने छैन, अज्ञानी छैन, व्याभिचारी छैन, वेश्या नारी छैन । यो घोषणा यजुर्वेदको मन्त्र योगक्षेममा आधारित छ । मन्त्र यस प्रकार छ– आब्रह्मन् ब्राह्मणो ब्रह्मवर्चसी जायतामाराष्ट्रे राजन्यः शूरक्इषव्योक्तिव्याधी महारथो जायताम् । दोग्ध्री धेनुर्वोढानङ्वानाशुः सप्तिःपुरन्धिर्योषा जिष्णू रथेष्ठाः सभेयो युवास्य यजमानस्य वीरो जायताम् । निकामे निकामे नः पर्जन्यो वर्षतु फलवत्यो नक्ओषधयः पच्यन्ताम् । योगक्षेमो नः कल्पताम् । यजु.२२.२२